section_heading: Povijest
paragraph_text: Giotto predstavlja značajnu inovativnu struju u talijanskom slikarstvu ranog 14. stoljeća koje se udaljava od bizantske tradicije i teži obnoviti umjetnost klasične antike. Njegovo najznačajnije djelo je Kapela Arena (Capella degli Scrovegni) u Padovi koju je Giotto potpuno oslikao 1303. – 1307. godine prizorima iz života Isusa Krista, Djevice Marije, vrlinama i monumentalnim Posljednjim sudom.